text:
Martedì 26 Febbraio 2013, ore 21, Biella – Laboratorio linguistico – “addopios“, incontri mensili in Limba a Su Nuraghe – Ingresso libero – Resoconto di Gennaio nelle parole di Gavinu, Luisi Melis e Brai Piciau
A s’attobiu de su 29 de bennalzu 2013 a Su Nuraghe de Biella, in paritzos nos semun apidos in su Circulu pro faedhare in sardu, e soe restadu ispantadu intendende chi unu de nois in edade de 69 annos fudi andhadu a iscola, solu a sa telza elementare e poi a trabagliare, gasi dae 9 o 10 annos, ancora pizinnu, cominzendhe a faghere calghi cosa pro agiuare sa familia. M’ada ispantadu meda, ca a distanzia de 6 annos eo appo fattu sa telza media. So andhadu a trapagliare a 16 annos, a Sènnori, in una ditta de artigianadu tipicu sardu, a faghere su tessidore. Aia imparadu in su telalzu anticos de dhomo, ca mama fuit tessidora. Gai, apo devidu imparare in telazos mecanicos. Su chi m’ada imparadu fuidi unu inzenieri torinesu chi aiada frquentatu s’ITI de Biella. Isse, in Tatari, aiat postu una fabrica cun telalzos jacard e faghiat buscias pro s’ispesa cun disegnos sardos. Eo faghia: tapetos, mantas, tendhas, cuscinos. Subitu m’ana assiguradu cun sas marghetas de tibagliu. Frade meu, in chimbe annos de teracu pastore, de assicurazione ndhada apidos solu duos annos, ca fina a bindhighi annos fudi obligatoriu andare a iscola, e no podiada trabagliare, su tempus fu cambiandhe.
Un’ateru paesanu meu pius mannu de a mie, ada trabagliadu una bindhighina de annos: finida sa quinta elemntare l’ana mandhadu poi d’iscola a imparare s’arte de su catolarju. Sos primos duos annos l’ant postu a aderetare punzittas, poi hat cominzadu a faghere ispagu cun sos duos capuzos in finale; su difizile est a b’atacare sa tudha de porcu. Dapoi si cominzat a cosire sa tomaja poi si tiraiat in forma, si cosiada sa tozza a s’ispianteglia con s’ispau de13, poi su grambione, su sutasolu dae supra e si atacaiat sa sola e si cosia tuttu umpare; si atacat su calcanzu a punzas ei su tacone est fattu. Si si cheret si podet ferrare su taccone cun bullitas cun a conca quadrada, mentras in sa pianta de su pe, si ponent bullitas tundhas cun 5 bullitas alpinas in punta. Po finire, una pasada de ozzu seu e sas craccas (sas bottas russas) sunt finidas. Si nde fachiana finas cun su fundhu de gomma a carraimadu. Tuttu custu fudi trabagliu de una die e mesa.
Asie faghiana bottas russas, a gamba e a mesa gamba, finas qussos pro sa festa, fatos cun ataeros materiales: pedhe fine de facheta.
Sos atrezzos chi trataiana: truchittu pro secare sa pedhe, s’ispacu e sa sula pro cosire, su pe de ferru, sa prancia chi si apogiat supra su benuju e si mazaiat sa sola finas a la faghere diventare tosta pro faghere su fondhu de sas bottas. Sa maneta fudi una vasca de pedhe chena podhiches chi lu trataiana cosendhe tirendhe s’ispacu in una manu e cun satera ligada a sa maniga de sa sula.
Amus faedhadu puru de sos cojpetes chi amus in sos costumes. Parent chi siant derivados dae divisas militares pro abellimentos, su e bidha mia est de vellutu niedhu cun sas traucas longas, sos butoes in ambas partes chi arrivini finas a sa pala: di nde ada bindhighi pro parte. Pèro cadauna bidha hat su tipu de bistienta sua, divesas istoffa, colore e modellu de fattura. Binde ada chi sunt abutonados o abertos. Sa berrita no sunu solu in Sardigna nostra, ma l’ana finzas ateros populos; sas berritas minores funi sas de ogni die, de chie trabagliaida e de sos poperos. Sos chi a sa festa la poniant pius longa, funi sos propietarios, sos prinzipales de sa bidha; sa longhesa de sa berritta fit su bene chi teniant. Onzi bidha at sa usanzia de sa postura sua. Narat su diciu: «chentu concas chentu berritas» e ognunu la ponede comente cheret isse.
Amus faedhadu de comente si dromiada: in terra cun sa istoja; in letu de ghinistra; in saccones de pazza de triguindhia, cun duas aberturas pro la podere movere; in tramata de su crinu, chi fu fata dae sa pramma. Sa tramata de lana l’aiana sos ricos propietarios e calincuno pastore. Meda pastore dorommiant subra sa pedhe de breveghe e, a de die, si la poniant addossu comente mastrucca.
Una cosa chi no aia mai intesu: sa licenza agricola chi bniat dada a so soldados pro s’incunza. Ainoghe in Continebrte, sa Ferrero de Alba, cussa de su ciculatte, serraiat sa fabbrica e daiat sa licenza agricola pro trabagliare sa terra e accogliere sa nunzola, oe sinora sa ferias
A fine sero, Luisi Melis nos at leggidu una poesia iscrita dae isse e Biagiu nos at racontadu sos trastos de sa vida sua, e gasie ch’est colada sa die.
Cun salude, Gavinu
A Belvì
Accuccurau ses sutta de su meseddu de Aritzo
e unu cappeddu de nebidedda t’ammantada cando cantant is puddos,
sa manu de s’isposa toccada s’isposu e di narada ch’este giai chizzo.
Tando intendes sas primas boghes e is saludos,
andant tottus a trabajare, chie a cuile chie a arare,
prus a tardu is omines a su rimboschimentu
Luisi Melis
Is traballus de una vida
Oi est su primu atobiu de s’annu nou. Un annu in su cali deu, si Deus bolit (e is carabineris permitint, cumenti narant in bidda mia) ap’a cumpriri is otantacinc’ annus. No funt pagus e no mi potzu chesciai, mancai di aciotus nd’apa tentu no pagus. Annus de traballu chi oi mi praxit de arregordai. Certu seu stetiu afotunau poita atrus piciocheddus ant incumentzau a traballai a piticus, ma deu, fintzas a candu si seus fuius de domu po sa gherra, apu studiau sceti. Ma in su 43 is cosas funt cambiadas. Tenemu giai 15 annus, babai fiat foras de conca po curpa de is bombardamentus e toccat a mei a fai su chi issu non podiat.
Torraus a domu seu torrau a is istudius ma in su propriu tempus mi circamu calancunu traballeddu in su sartu: tzrufurai, scirrai, boddiri sramentu e binnennai. Opuru traballeddus in domus allenas: imbrachinai, fai blochetus de cimentu e cosas diaici. In su 45 seu intrau a traballai cun sa Contivecchi, cussa de is salinas de Machiareddu, in d’unu cantieri, in su portu de Casteddu, in d’unu sottomarinu chi nd’iant piscau de fund’e mari. Ddu depemus isbudiai cumpretamenti e lassai sceti su croxiu. Femu su tzeracu de su sardadori chi invecis de sardai affitàt is lamieras e deu depemu sempri fai in manera chi no ddi manchessit is bombolas de s’ossigenu. E fiat una bella scumissa passai de sa banchina, cun sa bombola a coddu, in su tauloni chi fiat de scalandroni e pariat una santzainedda. Atru incarrigu de su tzeracu fiat andai cun sa marighedda a comporai su binu po prandi: dus litrus e duas gazzosas.
Deu femu stinghiritzu e femu su solu chi podemu intrai aintru de is silurus po isviai is bullonis de is motoris. Una borta sbudiau mi seu depiu circai atru traballu. M’ant pigau in d’una dita chi arrecuperàt s’esplosivu de is munitzionis; su tritolu ddu scallamus e s’atru dd’abruxiamus. Femu is ot’oras e apusti cena crocamu in cantieri po fai sa gordiania; una noti mind’ant furau una casiddada de tritolu de 50 chillus, siguramenti is gueteris.. Cussu traballu puru peròu est finiu.
Sorri mia andàt a sa scola di avviamentu aundi sa professoressa de musica si fiat fuia cun d’un’atru maistu. Su direttori m’hat incarrigau de dda sostituiri fintzas a nd’agatai un’atra. Apu atzetau e po unus cantu mesis apu fattu su professori de musica.
In su 46, cun atrus 4 amigus eus fatu un’orchestrina e andamus a sonai in giru, e si pagànt beni poita in Casteddu ci fiat sceti s’orchestra de Linu Girau e cussa de Primu e Segundu. Dd’eus tirada fintzas a cabudannu de su 50 candu de cincu chi femus, tres seus partius sordaus. Torrau burghesu, in su 52 seu intrau a traballai comenti disegnadori in sa cimenteria de Casteddu ma su 16 de su mes’e argiolas de su 54, bintu su cuncursu, seu brintau in sa Reali. Quindix’annu de una punta a s’atra de sa Sardinnia a pitzuz de is trenus sentz’e connosci dominigu ne festas, adeì o adenoti, segundu su chi ti tocàt. Nd’apu fatu poi, atrus quindixi, bincendi unu cuncursu, a capu de su personali. In su mentris mi seu coiau e fatu dus fillus. Sempri perou, apu circai de fai calencun’atra cosa po guadangiau calencu’atru scudu. Mi praxiat a pintai quadrus ma is gornissas costànt caras e intzandus mi seu arrangiau. Mi seu fatu amigu de una butega chi frabicat gornissas, in su prociu de Sa Costa, fatu fatu andami a ciaciarrai cun issus in su mentris chi traballànt, fintzas a candu apu imparau s’arti e apu incumentzau a mi dd’as fai deu e totu. Dd’as femu puru po is atrus e guadangiamu beni.
Poi, isfrutendi is capatzidadis mias in su disegnu, donamu una manu in sa tipografia de Passamonti a cumponni e fai is lastras po sa stampa: is primus numerus de “Repubblica Sarda”, de “Il Baratto”, is Attus de sa Regioni, varias cobertinas e librus ddus apu fatus deu (“Sa mundana cummedia”, “La chiesa di S. Saturno” de s’architetu Kirowa e tanti atrus librus).
Intanti, in s’ottantaquatru, seu andau in pensioni (in bidda nanta “scibulau” ma pensu chi pagus apant mai intendiu custu fueddu) e in s’ottantaseti seu abarrau fiudu cun dus fillus de attendi, sentza chi nisciunu mi donessit una manu. Po su disisperu, a s’acabu de su ottantottu, mi seu cambiau a Milanu e subitu mi sei circau traballu. Andamu in giru a cuberai is arratas de is assiguratzionis de s’INA. In su norantacincu, sempri circhendi una sistematzioni po fillu miu seu arribau a Biella. In su mesi de maju de su 96 mi seu torrau a coiai cun d’una femina chi connoscemu giai de meda, filla de un amigu carissimu. Seu arribau a s’urtima istatzioni e mancai non mi sia setziu a giogai a pibiogama ca, gei ddu scieis totu is cosas chi fatzu, innoi s’hat a firmai su trenu candu Deus at a bolli.
Brai Piciau


c: text/html

text:
Su Gazetinu, chenàbura 20 de maju de su 2022
Fordongianus aberit is domos suas – Est totu prontu in Fordongianus pro domìnigu 22 de maju, cando ddoe at a èssere sa de duas editziones de sa manifestatzione “Artes, Passiones e Sabores in … Forum”. Dae is noe de mangianu, su tzentru antigu de sa bidda e totu sa populatzione ant a èssere prontos a acasagiare in domo a is bisitadores, chi ant pòdere aici connòschere mègius is costumàntzias antigas e is sabores sintzillos, acumpangiados dae mùsica ètnica, dae màscheras de su connotu e dae trastos de s’artesania de sa bidda.
Sa faina dda cuncordat sa Pro Loco de Fordongianus cun s’agiudu de s’Amministratzione comunale.
“Unas bìndighi domos de su tzentru antigu ant a abèrrere is ghennas issoro a is bisitadores”, narat su presidente de sa Pro Loco de Fordongianus, Giannetto Oppo. “Ònnia domo at a èssere alasciada a tenore de su tema seberadu: pro nàrrere, ddoe at a èssere sa domo dedicada a s’istèrgiu de fenu e de pèrtiga e canna isperrada”.
Est un’apuntamentu chi amegat de interessare totu sa bidda, chi si nde incurat cun contivìgiu e atentu mannu. Sa faina, difatis, si piessignat pro s’interessamentu de totu sa comunidade. Ant a èssere presentes una bintina de produsidores e artesanos locales cun is prodùsidos issoro.
Custu est su programma de “Artes, Passiones e Sabores in … Forum” Domìnigu 22 a is noe de mangianu s’abertura de is domos e de is mustras. Dae is noe e mesu s’ant a pòdere fàghere is bìsitas ghiadas a sa Domo aragonesa e a is Termas romanas, fainas contivigiadas dae is espertos de sa cooperativa Forum Traiani.
Dae is deghe, is bias de sa bidda ddas ant a abbiatzare is màscheras de sa cambarada ètnica itinerante Is Mumudinos de Busache, cun su sonadore Giuseppe Dessì.
Ma non at a mancare sa gastronomia: sa parada de sa cosa de papare at a èssere aberta dae is ùndighi e, pro su pràngiu, at a propònnere màndigos de petza, cun macarrones cun bànnia de petza e porcu arrustu.
Sa manifestatzione at a sighire a merie puru, cun sa mùsica ètnica: a is sete at a cumentzare a sonare sa cambarada Brinca.
Antoni Nàtziu Garau
Faina fata cun s’agiudu de sa Regione Sardigna – IMPRENTAS 2021-2022 – L.R. 22/2018, art. 22.

robotstxt: allowed

filter: keep


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
lassài , vrb: lassare,
latziai Definizione
abbarrare a su chi bollet fàere s'àteru, arrimare o abbandhonare po pagu o po sèmpere ccn. cosa, pònnere su chi si portat in manu o chi si tenet poderau (o fintzes solu no pigare su chi si biet o chi un'àteru ponet a bèndhere, a pigare, a papare); istagiaresindhe de una cumpangia, istorrare cojuandho, iscapiare unu css. allióngiu, iscuncordare; a bortas si narat fintzes in su sensu de intregare calincuna cosa a un'àteru, fidandhosindhe po dha custodiare unu pagu / cong. lasse o lessa (1ˆ p. sing. e fintzes is àteras)
Sinonimi e contrari
abbandhonare,
acogiai,
cambare,
codiare,
coigiare,
dassare,
disamparai,
discuidai,
incoizare,
iscapare,
scabidai
/
imprestare
/
intregai
| ctr.
agguantai,
leare,
mantènnere,
picare
Modi di dire
csn:
dare una cosa a lassare = donai po si dh'aguantai chini dha pigat, chentza de dha depi torrai; lassare in bídere e in fághere = lassare deretu su chi unu est faghindhe; lassare a unu in bàmbinu, in bambis = chentza risposta, aisetendhe, gai che macu; lassare a unu in tzàntzara, in càncaru = lassàrelu candho mancu si l'ispetat, lassàrelu in su menzus, lassai in campu e in crachi; lassare desesi (a unu, una cosa) = lassaidhu a solu, a su chi fait de passei suu; lassare sa conca a unu = lassaidhu in paxi, in asséliu; no lassare pedra e linna = pigaindi totu, no lassai nudha
Frasi
lassa fàghere a mie! ◊ lassa chi ti ndi boghi sa pitzialla de s'ogu! ◊ no mi lasses solu ca timo! ◊ in sa vida ite lassamus si no tenimus contu de su chi semus? ◊ torru a sa domu chi apu lassau ◊ lassaidhu fuedhai! ◊ cussu mànigat totu ma lassat sa fae
2.
s'àinu candho móssigat no lassat fintzas chi no tocat sas dentes apare ◊ est illeriadu: no ti lassat fintzas chi no ti at contadu donzi irbéntiu!
3.
no ti lasses sa pinna, torramila! ◊ l'amus istadu una forramenta e lassada si l'at ◊ custu líbberu ti lu so dendhe a istare ebbia: cudhu est a lassare puru
4.
fint ammorendhe, no andhaiant de acordu e lassados si sunt ◊ sento su ti lassare, bene meu! ◊ cussus fiant isposus ma si funt latziaus
5.
a mi la lassas cussa farche, chi mi ndhe messo s'erba? ◊ si mi lu lassas, custu líbberu, mi lu lezo ◊ mi dhu lassas su molenti po trebai?
6.
Simone e Andria, Giagu e Giuanne apenas chi los at giamados, ant lassadu totu in bídere e in fàghere e sunt andhados cun Cristos
7.
làssami sa conca, no so in chirca de nudha!
8.
O mà, bos lasso sos pitzinnos cant'isto faghindhe cumandhu!◊ Fulanu mi at lassadu custa cosa a bi la tentare, ma como so andhendhe deo puru: a chie la lasso si no torrat?
Cognomi e Proverbi
prb:
chie lassat a cras lassat a canes
Traduzioni
Francese
laisser,
lâcher,
quitter
Inglese
to leave,
to allow
Spagnolo
dejar
Italiano
lasciare
Tedesco
lassen.


text:
Est cumentzada sa protesta de A Foras contra a s'ipserdìssiu de su dinai impitau po is esercitatzionis militaris
A pustis de su comunicau de imprenta aundi A Foras - Contra a s'ocupatzione militare de sa Sardigna at denuntziau su cumentzu ufitziali, in su mesi de arbili de ocannu, de is esercitatzionis militaris in su Poligunu de Quirra e in Cabu Frasca, su 13 de arbili su muvimentu at comintzau sa spainadura de is messàgius chi pedint s'acabu de s'isperdìssiu de su dinai in esercitzionis de gherra. Sa proposta de su movimentu, perou, est prus cumprida: si pedit de torrai a donai su dinai chi si spendit cun is esercitatzionis a sa sanidadi pùblica sarda, chi po mori de iscèras polìticas malas est in d'unu istadu de dificultadi manna.
Sa mobilitatzioni si lamat “+ OSPEDALI, - MILITARI/ Dotores pro curare EJA – Cannones pro gherrare NONO”. Funt custus, difatis, is messàgius chi dognunu at a podi fai arribai in dògnia furrungoni de sa Sardigna. Ma comenti fai in custu momentu de inserru in domu? Is de A Foras ant pensau a diversas maneras po spainai is messàgius. Dognunu - si ligit in sa nota de imprenta - at a isceberai cussu chi bolit: si podit impitai unu lentzoru de ponni in su curridòriu o in sa màchina po fai ligi a totus su chi si pedit, si podit isceberai de ddu difùndiri scriendiddu in diversas partis de sa carena o de ddu fai connosciri atressu su social network Facebook, usendi su francubullu de atacai a s'avatar o ponendi in su muru de sa pàgini personali sa màgini cun su mesàgiu “Dotores pro curare EJA – Cannones pro gherrare NONO” aprontada de cussus de a Foras 'e totu.


text:
assopiài , vrb: atzopiai, atzopigare, tzopiai Definizione andhare a tzopu, fàere a tzopu; èssere difetosu, bogare difetos Sinonimi e contrari topiligare, tzancarrare, tzanchitai / aprapiai, atopigare, intopare, intopire, irtopiligare Frasi po tanti chi est cosa de papai e bufai, dhu bit beniu mancai atzópia atzópia!…◊ seu atzopiendi ca m'increscit unu pei 2. in cuss’arti atzopiamu e apu cambiau trabballu 3. sa pudheca non dh'apu prus bia si currit ancora o est atzopiara Etimo srd. Traduzioni Francese rendre boiteux, boiter Inglese to limp Spagnolo dejar cojo, cojear Italiano azzoppare, zoppicare Tedesco lahm werden, hinken.
codiàre , vrb: acodiare, cuidare 1 Definizione lassare agoa a ccn. o una cosa camminandho passandho prus ainnanti, lassare cosa chentza fàere, chentza ndhe dha leare, lassare e bastat coment'e candho unu s'imméntigat, lassare o fintzes acabbare de fàere cosa; andhare aifatu de s'arrastu / no codiare cosa = furai totu Sinonimi e contrari acadiare, acogiai, cambare, cogiai, coigiare, incoizare, lassai, scaresci / sensai | ctr. pigai, furai Frasi essit foras de su semenadu e totora l'intórticat s'aradu o códiat terrinu ancora intreu ◊ su maridu fit mortu e l'at codiada sola chin sos fizos ◊ su teracu si at codiau sa ghistrale ◊ mamma aprontaiat donzi cosa, chena cuidare sas lezes 2. no nche codiabat sa missa mancu pro sas cosas prus bellas de custu mundhu 3. fae e chibudha, basolu, patatu e azu… no codiaias nudha! ◊ de matzone aumentant sos delitos: - no códiat porchedhu e ne anzone (D.Mele) Etimo srd. Traduzioni Francese laisser qqnqqch derrière soi, oublier qqch Inglese to omit, to disregard Spagnolo colar, dejar Italiano lasciare indiètro Tedesco unterlassen, jdn. zurücklassen.
coigiàre , vrb: acogiai, coigliai, coillai, coizari, coizare, cuillai, cuizare Definizione lassare, lassare a s'assegus, a parte de apalas, a una parte, agoa; abbarrare o istare agoa de is àteros in d-unu andhare / coillai úrtimu = abbarrare úrtimu Sinonimi e contrari abarrai, acadiare, acojanare, apaltare, cambare, codiare, cogiai, incoizare, lassai | ctr. pigai, furai Frasi beta unu pagu lestru ca sinono s'isterzu coizat e ti che ruet su late a terra! ◊ est pentzendu a si fai cuillai su civraxu, ca tenit fàmini 2. de su prochedhu no ndhe ant coigiau mancu unu biculedhedhu ◊ no ses mortu ma ti coillant pagus minutus de vida ◊ portanci is cuatru marengus chi ti funt coillaus ◊ si est postu a curri cun totu is fortzas chi dhi coillànt ◊ s'arveghe chi si fut coizada est torrendhe a su cuile 3. mi che sunt furendhe totu in s'ortu: no bi coizant mancu foza, no de si che collire sa cosa! ◊ cussu no coígiat un'ispistoru de casu Etimo srd. Traduzioni Francese laisser ou rester en arrière Inglese to leave, to stay back Spagnolo dejar, quedar atrás Italiano lasciare, accantonare, restare indiètro Tedesco lassen, beiseitelegen, zurückbleiben
dassàre , vrb Definizione abbarrare o istare a su chi bolet fàere s'àteru, arrimare o abbandhonare po pagu o po sèmpere, iscuncordare Sinonimi e contrari abbandhonare, acadiare, acogiai, cambare, codiare, coigiare, discuidai, ilmentigare, incoizare, lassai, scabidai | ctr. leai, picare Frasi at dassau sa trata de sos pedes suos ◊ su masone dassat sa mandra pro su paschinzu ◊ ses cúrrida a sa gianna dassendhe sa faina ◊ dàssalu irbasolare, chin custos issudhos chi si nch'est cravandhe in conca! ◊ si no cheres bènnere dàssalu! ◊ como bos dasso ca mi che so recuindhe ◊ no mi dassetas solu! 2. cussos duos fint ammorendhe tantos annos e apustis si sunt dassados Etimo ltn. de + laxare Traduzioni Francese laisser, quitter Inglese to leave Spagnolo dejar Italiano lasciare Tedesco lassen, verlassen.
depòniri, depònnere , vrb Definizione in is dibbatimentos, su foedhare de is testimòngios; lassare istare / ndhe at depostu s'idea = si est istorrau, at cambiadu idea Sinonimi e contrari ispònnere 2. nachi ti cheres laureare: depònendhe s'idea chi est mezus Traduzioni Francese témoigner Inglese to testify Spagnolo declarar, dejar Italiano testimoniare Tedesco bezeugen.
imprendài , vrb: imprendhare, imprennare Definizione giare in prendha, impromítere o giare calecuna cosa po ndhe garantire o assegurare calecun'àtera Sinonimi e contrari impegnai Frasi no as a crere chi m'imprendho sa domo pro comporare bestires bellos a tie?! ◊ aia chérfidu imprendhare a sos versos sas boghes piús beras atogadas in sa zente (C.Puddu)◊ deo ti apo imprendhadu su coro Etimo ctl. emprendar Traduzioni Francese donner en gage Inglese to pawn (stg.) Spagnolo dejar en prenda Italiano dare in pégno, ipotecare Tedesco etw. jdm. als Pfand geben.
irfrezàre , vrb: irfreziare, isfregiare Definizione fàere o pònnere istrúpiu, guastare o fàere dannu a unu, a una cosa, de pàrrere fintzes légiu, lègia Sinonimi e contrari iscempiai, slegiai, strupiai Traduzioni Francese balafrer Inglese to disfigure Spagnolo dejar marcado, rasgar Italiano sfregiare Tedesco eine Schmarre machen.
irtopiligàre , vrb Definizione fàere a tzopu Sinonimi e contrari assopiai, atopigare, atopire, intopare, intopigare, intopire Etimo srd. Traduzioni Francese rendre boiteux Inglese to lame Spagnolo dejar cojo Italiano azzoppare Tedesco Lahm machen.
lassài , vrb: lassare, latziai Definizione abbarrare a su chi bollet fàere s'àteru, arrimare o abbandhonare po pagu o po sèmpere ccn. cosa, pònnere su chi si portat in manu o chi si tenet poderau (o fintzes solu no pigare su chi si biet o chi un'àteru ponet a bèndhere, a pigare, a papare); istagiaresindhe de una cumpangia, istorrare cojuandho, iscapiare unu css. allióngiu, iscuncordare; a bortas si narat fintzes in su sensu de intregare calincuna cosa a un'àteru, fidandhosindhe po dha custodiare unu pagu / cong. lasse o lessa (1ˆ p. sing. e fintzes is àteras) Sinonimi e contrari abbandhonare, acogiai, cambare, codiare, coigiare, dassare, disamparai, discuidai, incoizare, iscapare, scabidai / imprestare / intregai | ctr. agguantai, leare, mantènnere, picare Modi di dire csn: dare una cosa a lassare = donai po si dh'aguantai chini dha pigat, chentza de dha depi torrai; lassare in bídere e in fághere = lassare deretu su chi unu est faghindhe; lassare a unu in bàmbinu, in bambis = chentza risposta, aisetendhe, gai che macu; lassare a unu in tzàntzara, in càncaru = lassàrelu candho mancu si l'ispetat, lassàrelu in su menzus, lassai in campu e in crachi; lassare desesi (a unu, una cosa) = lassaidhu a solu, a su chi fait de passei suu; lassare sa conca a unu = lassaidhu in paxi, in asséliu; no lassare pedra e linna = pigaindi totu, no lassai nudha Frasi lassa fàghere a mie! ◊ lassa chi ti ndi boghi sa pitzialla de s'ogu! ◊ no mi lasses solu ca timo! ◊ in sa vida ite lassamus si no tenimus contu de su chi semus? ◊ torru a sa domu chi apu lassau ◊ lassaidhu fuedhai! ◊ cussu mànigat totu ma lassat sa fae 2. s'àinu candho móssigat no lassat fintzas chi no tocat sas dentes apare ◊ est illeriadu: no ti lassat fintzas chi no ti at contadu donzi irbéntiu! 3. no ti lasses sa pinna, torramila! ◊ l'amus istadu una forramenta e lassada si l'at ◊ custu líbberu ti lu so dendhe a istare ebbia: cudhu est a lassare puru 4. fint ammorendhe, no andhaiant de acordu e lassados si sunt ◊ sento su ti lassare, bene meu! ◊ cussus fiant isposus ma si funt latziaus 5. a mi la lassas cussa farche, chi mi ndhe messo s'erba? ◊ si mi lu lassas, custu líbberu, mi lu lezo ◊ mi dhu lassas su molenti po trebai? 6. Simone e Andria, Giagu e Giuanne apenas chi los at giamados, ant lassadu totu in bídere e in fàghere e sunt andhados cun Cristos 7. làssami sa conca, no so in chirca de nudha! 8. O mà, bos lasso sos pitzinnos cant'isto faghindhe cumandhu!◊ Fulanu mi at lassadu custa cosa a bi la tentare, ma como so andhendhe deo puru: a chie la lasso si no torrat? Cognomi e Proverbi prb: chie lassat a cras lassat a canes Traduzioni Francese laisser, lâcher, quitter Inglese to leave, to allow Spagnolo dejar Italiano lasciare Tedesco lassen.
orminàre , vrb: urminare Definizione andhare aifatu de is peadas, cricare s'arrastu de bestiàmene, de gente, o fintzes cricare àteru; istare a su passa passa lassandho s'arrastu, catzigandho o imbrutandho su logu, andhare a giru fintzes chentza un'iscopu precisu, tanti po girare Sinonimi e contrari addromare, arrestallai, atratare, ormizare, trassigiai, trateare / chilcare, girai Frasi e ite bi sunt orminendhe, cussos, in su cunzadu nostru? 2. no istes orminendhe ca apo samunadu in terra comogomo! ◊ apo àpidu totu s'ortu orminadu de bestiàmine ◊ finas in sa Luna che ant orminadu ◊ proite no ti assélias, cantu chi istas orminendhe chentza cabu? Etimo srd. Traduzioni Francese traquer, laisser la trace Inglese to leave marks Spagnolo rastrear, dejar huellas Italiano ormare, lasciare le órme Tedesco der Fährte folgen, verfolgen, Spuren hinterlassen.
scuài 1 , vrb: isculai*, sculai Definizione coment'e segare su culu o su fundhu, segare una parte de calecuna cosa cunsiderada coment'e s'ala de fundhu; isconciare una cosa; acabbare o firmare de fàere calecuna cosa Sinonimi e contrari isciusciai, isconciare / acabbae, lassai, sensai Modi di dire csn: scuai un'agu = segaindi su cú, s'ogu, sa parti aundi intrat su filu; scuai bruscerias = iscontzare fatuzos; sculai una fàula = bogare in craru una fàula dendhe a bídere sa veridade Frasi muda, dassinuncas scuaus su santuanni! ◊ cussu sculat e fait matzinas ◊ no torris a cumentzai cun custas chistionis, puita sculaus totu ◊ su malàdiu pregàt a Deus de dh'acuntentai de sculai isceti sa vida sua ◊ tocat a ndi fai sculai cussa lei fata mali ◊ chini dhi sculat sa fortuna, a issu, est sa sorga! ◊ assentai bèni sa cosa, assinuncas si sculat su càrrigu e si perdit andendi andendi! 2. su piciochedhu at sculau de fai a malu ◊ insaras at sculau de arriri ◊ apustis chi iat sculau de niai, Pinóchiu fiat andendu a iscola 3. una famíglia sculada no fait a dha torrai a missi in fiu! Traduzioni Francese défaire, annuler, cesser Inglese to undo, to cancel, to give up Spagnolo deshacer, dejar Italiano disfare, annullare, sméttere Tedesco zerstören, zunichte machen, aufhören.
sensàe, sensài , vrb: cessai, sensare, sentzai, sentzare, sentzari, sessare, sunsai, tzessare Definizione finire, firmare, acabbare de fàere una cosa Sinonimi e contrari acabbae, ildíghere, tzelare | ctr. sichire Frasi custu bentu paret chi no sesset! ◊ is bentus iant sentzau ◊ guai si senso de isperare! ◊ tocat a fai sensai is fogos in su sartu! ◊ su babbu e is fradis no ant mai sentzau de dha circai ◊ sessae sos supedhos, no est ora de prànghere! ◊ sos soldados senseint de isparare ◊ pariat sessendhe de pròere e bido chi nono! ◊ che a su matzone, fin'a mòrrere no sensas de furare! ◊ fut proendho proendho e no sensàt nudha nudha! ◊ issu no sentzat mai de murrungiari! ◊ su sonetu iat sunsau su sonu Etimo itl. Traduzioni Francese cesser Inglese to cease Spagnolo cesar, dejar Italiano cessare, sméttere, desístere Tedesco aufhören.


text:
Turkmenistàn
Coordinadas: 39°N 60°E / 39°N 60°E
Artìculu in LSC
Su Turkmenistàn, ufitzialmente Repùblica Turkmena, est una repùblica presidentziale (de facto ditadura totalitària monopartìtica) posta in s'Àsia tzentrale, cun una populatzione de 5,6 milliones de bividores e Aşgabat a capitale. Est sa segunda potèntzia econòmica de Àsia tzentrale (a pustis de su Kazachistàn) gràtzias a sos fundos ricos de gas naturale e a su cultibu de su cotone. Sos turkmenos sunt in majoria musulmanos sunnitos. S'istadu tenet istèrrida de 491.210 km² e faghet làcana in su sud cun s'Iràn e s'Afganistàn, in su norte cun s'Uzbekistàn e su Kazachistàn e si ghetat in s'ovest a su Mare Càspiu.
Su Turkmenistàn ammuntat unu territòriu chi est istadu ruhgera de tziviltades diferentes durante medas sèculos. In època medievale Merv (oe connota che Mary) fiat una de sas tzitade grandes de su mundu islàmicu e una parada importante de sa Bia de sa Seda, bia de cummèrtzios cun sa Cina fintzas a sa mitade de su de 15 sèculos. Annessidu dae s'Impèriu Russu in su 1881, aiat ocupadu rolu distintu in su movimentu antibolscevicu de s'Àsia tzentrale. In su 1924 fiat fatu repùblica costituente de s'Unione Soviètica, denominada ufitzialmente Repùblica Sotzialista Soviètica de Turkmenistàn.
A pustis de sa ruta de s'URSS e de sa cunsighente indipendèntzia in su 1991, su pòdere fiat pigadu dae s'ex cabu locale de su sistema sovièticu Saparmyrat Nyýazow, chi at detentu sa càrriga vitalìtzia de Presidente assolutu (Türkmenbaşy, Babbu de sos Turkmenos) finas sa morte, acontèssida pro infartu su 21 de nadale 2006. Sa ditadura de Nyýazow est istada caraterizada dae un' imprenta peculiarmente filosòfica, basada subra su Ruhnama, su Libru de Oro, in ue Nyýazow aiat iscritu is teorias filosòficas e polìticas suas, su cale istùdiu est obrigatòriu pro atzèdere a calesi cherzat càrriga pùblica. Su cultu de sa personalidade de su Presidente est istadu cultivadu in manera massitza, pro mèdiu de vàrias initziativas pùblicas. In su 26 nadale 2006 su Cussìgiu de su Pòpulu de su Turkmenistàn at annuntziadu in unu primu tempus chi a Nyýazow diat sighire Durdy Durdyýew, tando visu-ministru de s'isport e de su turismu, ma a fatu sa nòmina fiat dada a Muhammetnazar Gurbanow, chi s'11 de freàrgiu 2007 est istadu sostituidu dae Gurbanguly Berdimuhammedow, chi dae tando est Presidente. Berdimuhammedow at fissadu eletziones noas cumbidende sos oposidores polìticos in esìliu a torrare in pàtria. In su nadale de su 2013 s'ant tentu sas primas eletziones parlamentares multi-partiticas dae s'indipendèntzia.


text:
Itàlia fascista
Artìculu in LSC
S'època fascista o fascismu o bint'annos fascistas (in italianu: fascismo o ventennio fascista) est su perìodu de istòria de s'Itàlia moderna chi tocat a sos annos intre su 1922 e su 1945, in ue s'istadu est istadu guvernadu de unu regìmene ditatoriale chi sighiat s'ideologia fascista.
S'artziada a su pòdere suo dependet in parte de sa situatzione polìtica incolliosa chi s'Itàlia s'agataiat a acarare a pustis de sa prima gherra mundiale, caraterizada de cuntronos sotziales, mescamente de sas classes operajas ghiadas de sos sindacados.
Su nùmene derivat de su faeddu italianu fascio (in latinu: fascis). In sa Roma antiga custa fiat impatada che sìmbulu de s'aunimentu de sos lutadores.
S'ideologia fascista est assotziada a su Partidu natzionale fascista, chi suta sa ghia de Benito Mussolini at guvernadu su Rènnu de Itàlia intre 1922 e 1943 e sa Repùblica sotziale italiana intre 1943 e 1945.
In tempus afatante a sa segunda gherra mundiale sunt istados sutzedidores de su fascismu su Movimentu sotziale italianu e àteros movimentos neo-fascistas.
Carateriticas ideològicas[modìfica | modìfica su còdighe de orìgine]
Su fascismu s'apoderaiat subra bideas natzionalistas chi cunsideraiat sos italianos pòpulu erederi de sos romanos antigos, duncas ratza superiore a sas àteras, e punnaiant a s'ispainadura territoriale de s'Itàlia, siat pro torrare a aunire in unu istadu sas àreas cunsideradas de deretu partes suas, siat pro dare a su pòpulu su tretu vidale (spazio vitale) chi li rechediat pro si pòdere realizare, peri sa cunchista de unu impèriu coloniale mannu.
Sa sotziedade chi si proponiat de fraigare fiat basada subra unu sistema corporativu chi acapiaret impare sos sindacatos de sos traballadores e de sos datores de traballu in assòtzios chi los rapresentarent a in antis a s'istadu, pro pòdere megius assetiare sa polìtica econòmica natzionale. In custa manera si cheriat agatare determinu in sas gherras intre sas classes sotziales portende las a traballare impare pro su matessi iscpu.
Su fascismu s'oponiat a su liberalismu, ma prus chi non chircare de torrare a unu acontzu reatzionàriu de su mundu in antis de sa Rivolutzione frantzesa, chi si cunsideraiat de èssere istada pecosa, punnaiat a agatare una banda noa de sighire. De s'àteru cantone s'oponiat fintzas a su sotzialismu sende chi custu fiat tipicamente contra su natzionalismu. Creiat prusaprestu chi su sutzessu de custu si deperet apoderare subra su respetu pro sa traditzione e s'atuamentu de su passadu, che ghias pro sa fraigadura de s'Itàlia moderna.
Istòria[modìfica | modìfica su còdighe de orìgine]
Cuntestu a pustis de sa prima gherra mundiale[modìfica | modìfica su còdighe de orìgine]
Sas fundamentas pro sa costitutzione de su fascismu agatant logu in su natzionalismu italianu chi fiat meda intèdidu intre sos logos polìticos e intelletuales de s'rènnu de Itàlia - costituidu in su 1861 - intre sa fine de su de 19 sèculos e sas primas deghinas de annos de su sèculu afatante.
S'Itàlia fiat tando unu istadu chi fiat ispainende·si·nche e chi punnaiat a aunire totu sas gentes de limba neo-latina chi aiant fatu parte in epòca antiga de s'Itàlia romana, comente fintzas sas chi biviant in Dalmàtzia. Sas resones chi aiant induidu su rènniu a pigare parte a sa prima gherra mundiale istaiant difatis in sa fiantza dada de sas natziones de sa Intesa tripla de donare sos territòrios latinos de Trentinu e de sa costera esta de s'Adriàticu, chi tando faghiant galu parte de s'Impèriu Àustro-Ungheresu.
Acabada sa gherra però isceti Ìstria, Venètzia Giùlia e Trentinu fiant annessionados a s'Itàlia, sa tzitade re Fiume, a majoria italiana, comente fintzas sa Dalmàtzia, foras pro sa bidda de Zara fiant intames lassadas a su neo-costituidu Rènniu de sos Serbos, Croatos e Islovenos. Custu fatu fiat acabidadu de sos italianos che una traitoria e una beffa pro su sacrifìtziu donadu, chi poniat s'Itàlia in paris contu che unu istadu derrotadu, mancari esseret in beridade unu de sos binchidores. Fentomende sa retòrica de su tempus - ca sa natzione abarraiat incumprida e abirgonzada – si chistionaiat de Vitòria mutilada.
No tocat nointames a discoidare ca prus pagu de su 50% de sos bividores de Ístria e Venètzia Giùlia fiant italianos e ca impare a su Trentinu fiat dada a s'Itàlia totu sa parte meridionale de su territòriu istòricu de austrìacu de su Tiròlu, a manna majoria tedesca. In Dalmàtzia sos italianos s'agataiant numerosos petzi in pagus tzentros, e foras pro Zara in niunu de custos fiant majoria.
Sa gherra però fiat costada prus de 650.000 mortos, aiat fatu prus de su dòpiu de màrturos, e isbudiadu de dinari sas càscias istatales. A sos sordados chi aiant cumbàtidu fiat istadu promìtidu cumpensu mannu (sa cumpartzidura de sas terras chi lis depiant èssere dadas a sighidu de una reforma agraria, mai fata) pro su serbìtziu dadu, ma s'economia fiat intames a su collassu.


text:
bilgúzu , nm: birguzu, irgunzu, orguzu Definition su tretu inue s'ingurtit, tra sa limba e sa canna de su gúturu Synonyms e antonyms aghentolu, gaggarasta, gaigastolu, gorga, gorguzu*, gurutu, ingollidosu, ingrastolu, ingullidorzu, ingurtidórgiu, ugrullu, valgastolu / alguena, garguena Scientific Terminology crn Translations French gorge, pharynx English throat, esophagus Spanish garganta, faringe Italian góla, faringe German Kehle, Rachen, Pharynx.
búla , nf Definition su tretu de sa carena, a parte de fora e a parte de aintru, tra sa buca e su tzugu / su pupujone de sa b. = itl. ùgola; sa canna de sa b., de su gúturu = garguena, itl. trachèa; sa figu de sa b. = mela o nughe de s'úturu, annou de su tzugu o nú de su gúturu, itl. pómo d'Adamo Synonyms e antonyms gula, gúturu Idioms csn: betare sa fune a b. a unu = batírelu a fàghere su chi no cheret; èssere tentu a b. = portai sa boxi iscannia ca at pigau frius; pònnere in b. (nau de cosas de papai)= arrèsciri in su gúturu; èssere a bula de… = tènniri totu su chi si bolit, su chi si tenit in ganas, meda Sentences cantas bias su malassortadu bi acurtziaiat sas laras sididu, tantas s'undha che li fuiat suta lassèndhelu pro sempre a bula asciuta 2. cussu fritu chi apo leadu mi at tentu a bula 3. su frutuàriu cherfu ponet in bula ◊ a bula de dispiagheres so, de candho so cun issu!… Scientific Terminology crn Etymon ltn. gula Translations French gorge English throat Spanish garganta Italian góla German Kehle.
cannighína , nf: gannighina Definition nau prus che àteru pl., totu is cannas de su gúturu (ingurtidórgiu, canna de is prumones, venas e artérias) Synonyms e antonyms ganga Sentences mi at contau ca sos sordaos punghent a sas cannighinas mannos e piticos, dhos iscannant che anzones! Scientific Terminology crn Etymon srd. Translations French gorge English throat Spanish garganta Italian góla German Kehle.
gànga , nf, nm: gangu Definition tretu in su gúturu, a parte e àtera, asuta de s'origa, tra tzugu e trempa; si narat fintzes in su sensu de totu su gúturu Synonyms e antonyms cragarastas, gàgia / bula, cannighina, gàngula, gúturu Idioms csn: sa ganga de su porcu = su lardu de sa ganga, totu ràndhulas, cufetadu che a sa pantzeta: a logos li narant "aràndula, làndura, ràndhula, marànnula"; sa ganga de su pische = mermu chi sos pisches zughent a un'ala e àtera in sa conca, in bula, e chi faghet sa matessi faina chi faghent sos prummones in àteros animales: leat s'ossízene, de s'abba; leare a gangas, pònnere sas gangas = pònnere sas ganghedhas, sa puligada, afíere in bula cun sas manos de no lassare torrare àlidu a unu, o, in suspu, fàghereli fàghere su chi no cheret, aprofitaresindhe; no che li falat in ganga = no nci dha ingurtit, no creit a su chi dhi ant contau Sentences sas gangas de su porcu cufetadas sunt saboridas meda ◊ su gangu de su procu ponidhu a còghere! 2. su pisci candu est purescendi si bit de sa ganga 3. cun s'ingurdoneria de àere sempre de piús s'ómine si est ponzendhe sas gangas dai perisse etotu Surnames and Proverbs smb: Ganga, Gangas, Gangone Scientific Terminology crn, mng Etymon srd. Translations French gorge, branchies English throat, gills Spanish garganta, branquia Italian góla, brànchie German Kehle, Kiemen (Pl.), Branchien (Pl.).
gannaròtza , nf: cannarotza* Definition sa canna de su gúturu Synonyms e antonyms bula, gúturu Sentences crachissinci su didu in buca fintzas a sa gannarotza, ca gei dhi fait efetu! Scientific Terminology crn Translations French gorge, gosier English windpipe Spanish garganta Italian gorgòzzo German Speiseröhre.
gorgúzu , nm: grugullu, grugúrgiu, gurgúgiu, gurguzu, urgúgiu Definition sa canna de su gúturu inue passat su papare de buca a s'istògomo; tzugu de ampudha, de pistones e àteros istrègios deasi Synonyms e antonyms aghentolu, bilguzu, gaigastolu, gorga, ingollidosu, ingrastolu, ingullidorzu, ingurtidórgiu, ugrullu, valgastolu / totorigu Idioms csn: satzaisí a grugullu = manigare a cusséssia, allogiaisí; prèniri a grugullu = prenare a oros Sentences iscurtae atentos ecantedhu, ma prima su conzedhu mi daze ca m'ifundho su gurguzu! (A.G.Solinas) Scientific Terminology crn Etymon ltn. *gurguliu Translations French gorge, pharynx, œsophage English throat, pharynx, esophagus Spanish garganta Italian góla, faringe, esòfago German Kehle, Rachen, Speiseröhre.


text:
Su 2014 DMC Online DJ Championship
Ocannu puru si fait su 2014 DMC Online Dj Championship, forsis sa prus batalla manna de digeis in s'arretza. Is digeis de totu su mundu ant a podi participai intreghendi unu scioru insoru de duus minutus bia Youtube, est a nai sa democratzia sintzilla! Sa giuria? Totu is chi ant ddus castiai ant a podi votai de su giassu de su DMC (unu votu sceti po dònnia digei chi s'at a praxi). Imoi seus a su primu giru; a s'acabu de totu su tretu su bincidori at a tenni s'onori de si-dda podi gherrai cun totu is bincidoris de is DMC natzionalis a sa batalla finali mondiali chi s'at a fai in s'atòngiu. Nosu siguramenti no eus a participai ca si praxit a scriri e a biri vìdius ma no a fai sbianchimentu! In Sardìnnia gei nci-nd'at de digeis giòvunus e bravus... spereus chi si-dda tentint e chi amostint, cun is tènnicas de scarràfiu e de giogulamentu insoru, chi innoi puru nci at genti bona meda.
Batallas in sa retza de DMC – sa de cuàturu noas
In s'interis chi femus faendi pregontus aforas de sa Sardìnnia e chistionendi de cosas tènnicas meda, sa batalla "DMC Online Dj Championships" fiat sighendi su tretu suu e, duncas, andaus a castiai unu pogheddu aundi est lòmpia e cali est sa situatzioni: a sa de dexi torrada est "Dj Fong Fong (Frantza)" chi bincit, cun d-unu scioru stravanau! Castiai-si-ddu circhendi a no arriri tropu e a si gosai sa fantasia, sa precisioni e sa tènnica de-i custu macu:
Passat a sa torrada afatanti "Dj Snayk Eyez (USA)", dj underground de batalla chi no s'intendiat de diora (fiat connotu meda unus dexi annus a oi), chi at amostau stili de scola bècia amesturau a tènnicas noas cun s'acostamentu cràssicu de is digeis americanus chi funt "nàscius" in is annus '90 aìnturu de su mundu de s'hip hop, candu is batallas fiant liadas meda a-i cussa cultura:
Sa giuria, comenti a su sòlitu, fiat de ddi portai arrespetu mannu:
DJ CO-MA (Giaponi)- DMC Battle For World Supremacy Champion 2006
Pro Zeiko (Germània) - DMC Battle For World Supremacy Champion 2005
Cutmaster Swift (Arrènniu Uniu) - DMC World Champion 1989
Batallas in sa retza de DMC – sa de tres noas
Sa batalla "DMC Online DJ Championships", chi seus sighendi de custu blog, est lompendi a essi interessanti meda, o piciocus! Un'àtera sentèntzia cun spantu: "Ritchie Ruftone (UK)" est su bincidori e "Dj Cordella (ITA)", italianu pulliesu de Taviano (LE), passat a sa torrada afatanti comenti a su mellus apalas de su primu!. M'eis a nai: "e poita totu custu infogu?". Pruschetotu poita ca Cordella est grandu sperimentadori e presentadori de ainas de digei (Alarmusic, Numark, ecc.) e puru poita ca tenit cussu "tocu" de scola bècia in is sciorus cosa sua chi mi fait praxeri meda a intendi. Balla, custa borta puru sa giuria fiat cosa de timi:
DJ Shiftee (USA) - DMC World Champion 2009 / DMC Battle for Supremacy Champion 2007
DJ Yasa (Japan) - 4 x DMC World Team Champions
DJ Dopey (Canada) - DMC World Champion 2003
Lèssicu 1.0
(sa) PRESENTADA: candu unu digei spertu provat un'aina e ndi scriri ita ndi pentzat, chi siat po unu blog tènnicu, unu giorronali de su setori professionali, ecc.. In su mundu de su digei is presentadas e is vìdeo-presentadas funt importantis meda poita ca medas bortas si tocat a comporai un'aina in s'arretza, chena de dda podi provai.


text:
BANDU PÙBLICU PRO DARE CONTRIBUTOS A FONDO PERDUTO CHI SIANT DE AGIUDU PRO FÀGHERE NÀSCHERE A NOU ATIVIDADES DE IMPRESA IN SU SETORE DE SU CUMMÈRTZIU E IN CUSSU ARTESANALE (IMPRESAS NOAS)
Si podet presentare sa domanda pro retzire contributos chi siant de agiudu pro investire in atividades econòmicas noas ligadas a su setore de su cummèrtziu e a cussu artesanale pro sa crèschida de sas zonas internas.
Su Bandu cumpletu e totu sos allegados pro fàghere sa domanda sunt publicados in s'Albu Pretòriu on.line e in sa pàgina printzipale de su giassu internet de s'Unione www.unionecomunibarigadu.it.
Totu sos interessados devent mandare sa domanda a intro, e no a pusti, de sas 14.00 de su 31.01.2022 compilende su mòdulu e a mesu de sa posta eletrònica tzertificada ebbia a s'indiritzu info@pec.unionecomunibarigadu.it.
Sas impresas chi podent presentare domanda pro custu bandu sunt cussas chi tenent sa sea legale e/o operativa issoro in unu de custos comunes: Ardaule- Bidoniu- Fordongianus - Neoneli - Nughedu Santa Itòria.
Su Responsàbile de su Setore e de su Protzedimentu est Dot. Serafino Pischedda tel. 0783/60123, mail: ragioneria@unionecomunibarigadu.it.


text:
Johann Sebastian Bach
Articulu in logudoresu
Johann Sebastian Bach (Eisenach, Turingia, 21 de martu de su 1685 – Lipsia, 28 de triulas de su 1750) fit unu organista e composidore tedescu de música barocca, appartenete a una grande familia de musicistas. Mastru de cappella ada cumpostu musica de bellesa manna: Missa in si minore, sa Passione segundu Giuanne, sa Passione segundu Matteu; Concertos brandeburghesos, e meda musica po organu (toccate, fughe, sonate...).
Agganzos dae fora[modìfica | modìfica su còdighe de orìgine]
- (DE) Bach-Archiv Leipzig
- (EN) Helmuth Rilling Missa in si minore Archiviadu su 6 austu 2012 in s'Internet Archive. BWV 232
- (EN) Clavierübung IV Archiviadu su 16 làmpadas 2012 in s'Internet Archive. BWV 988
- Passione segundu Matteu Archiviadu su 3 làmpadas 2013 in s'Internet Archive. BWV 244 (IT) (FR) (ES) (PT) (DE) (EN)


text:
Cuss’annu, mi parrit ca fudi su 1940 o ’41, fudi ?n ierru mau meda, cun d?n friusu mancu is crobus e nì meda (A Mosca, per esempio, il dicembre del 1940 segnò un record incredibile di freddo, con -42° centigradi).
Fu’ tempu de paschixedda e po nosu piccioccheddus tottu cussa nì fu’ sa gloria, e ?n’alligria stravanada. ?na notti ‘hiat niau, tottu sa notti, e a mengianéddu fudi ancora tzollendi, cun sa nì a tzappu’ mannus, chi coberiat tottu, is antigas crabeturas, i’ mattas, i’ bias: tottu su logu fudi imbiancau, dogna cosa cument’e chi fessit citìa citìa e in paxi. Is campãas puru donanta ?n sõu surdu chi si intendiat appena appena. Tottu’ fiànta accorraus in domu in su callenteddu accant’e su fogu, e is bois agrumiendi tranquillus in sa stadda. Si bidìat fétti canc?n pilloneddu friorosu, sattendi de matta in matta, in cicca de cos’e pappai.
Attorno al 15 dicembre, inizio della grande novena di Natale, nella cappella del Sacro Cuore, a destra entrando, su presepiu (o su nascimentu, naraiàu’ nosu) era già bell’e pronto. Noi ragazzi eravamo andati a cercare il muschio: io e altri due eravamo andati ai mràxisi de Sa Màndara po sa lãa e pedra (il muschio). A mericeddu tradu cominciava la Novena. M’arregodu de cuss’otta chi babbu hiat pigau su lantioneddu e fiaus andaus impari a sa Novena. Su xélu si fudi iscrariau e sa l?na, bella crara, currìat in mes’e i’ nuis; is canabis donanta s’umbra a scuésciu me i’ murus. In s’enn’e cresia c’era la signorina Mena che controllava il vestire delle ragazze: “Tui, senz’e mìgias e gunnedda troppu crutza. Litza su logu! No s’ìntrad’in cresia aici”. Cumenti s’aberriat s’enn’e cresia intràda ?n’araxi frida e is omis, intrendi, lassanta léas de nì e mandanta ?n fragu de starìa e de zigarru. Don Ghiani, cun tziu T?u Troncia, su maistu Serra e tziu P?u Cossu (s’organista), iniziavano i dolcissimi canti di Natale: “Regem venturum Dominum… En clara vox redàrguit… “Dromi, vida e coru, arriposa anninnìa – Bèngiat su pastòri, lassid’i brobèis, si pòngiat in pèis de su Redentori, ca tottu est amori paxi e armonia”. Cari amici miei e compaesani, cosa non darei per ritornare alla bellezza e alla pace del nostro piccolo mondo antico!! Buon Natale e Felice Anno Nuovo a tutti voi.


text: cubíre , vrb: cupire Definitzione disigiare meda, forte Sinònimos e contràrios aputzare, cúbere, disigiai Frases dego m'isto a murmutu cupindhe bona fortuna ◊ innantis fis a lèpores e pudhas e como ses cupinne finas su serione de sa chipudha! ◊ ite semus cupindhe in custu tzecu andhare nostru? ◊ tandho ant a mòvere sos chi su ballu tundhu ant cubidu 2. l'isco chi candho cubis sa trasferta sa mesada ti dat aficu lanzu (P.Giudice Marras)◊ sunt umbras cubidas in giuntas de terra Sambenados e Provèrbios prb: chie at facultade no cubit su pane Ètimu ltn. cupire Tradutziones Frantzesu convoiter Ingresu to long for Ispagnolu codiciar Italianu bramare Tedescu herbeisehnen.


text:
Washington (Istadu)
Coordinadas: 47°30′N 120°30′W / 47.5°N 120.5°W
Artìculu in LSC
Su Washington (/ˈwɒʃɪŋtən/) est unu istadu federadu de sos Istados Unidos de Amèrica chi s'agatat in sa regione de Nord-Ovest Patzìficu. Su nòmene de Washington ddi fiat dadu in onore de su primu presidente de sa natzione: George Washington. Sa capitale est Olympia ma sa tzitade prus manna est Seattle.
Allàcanat in su Nord cun sa provìntzia canadesa de Colùmbia Britànnica, in s'Est cun s'istadu federadu de Idaho, is su Sud cun su de Oregon e in s'Ovest tenet bessida in s'Ocèanu Patzìficu.
S'istadu est istadu formadu de sa parte otzidentale de Territòriu de Washington, tzedidu de is britannicos in su 1846 cun su Tratadu de Oregon.
Su Washington est su de 18 istados prus istèrridos e su de 13 prus populados de sos Istados Unidos. Unu 60% de is residentes bivet in s'àrea metropolitana de Seattle, chi est su tzentru de affàrios e de s'indùstria. A fatu de sa Califòrnia est su segundu istadu prus populadu de sa costera otzidentale de sos USA.
Su clima de su Washington est oceànicu in s'Ovest e semi-àrridu in s'Est. Su paesàgiu est duncas ricu de padentes e montes in s'Ovest e su Nord-Est, su Sud e su Sud-Est est imbetzes semi-deserticu. Su Washington est unu istadu meda bentosu.
S'economia s'apoderat subra sa produtzione de linnàmene e fruta comente melas, piras, lampones, carèsias e àteros. De importu in s'economia fintzas sa pisca de salmone e de halibut. Is indùstrias de manìgiu poduint mìssiles, naves e àteros mèdios de trasportu, mandiares, produtos de metallu e chìmicos.
Est su de 42 istados a èssere intradu in s'Unione, in s'annu 1889.


text:
abboltijàdu , agt Definition nau de un’arremu aguantau postu male ora meda, chi paret ortigu, dormiu, no sentit bene is cosas; nau de cosa de papare, chi est asciuta coment'e ortigu Synonyms e antonyms abborticau, ammoltijadu, infromigau Etymon srd. Translations French engourdi English muddy Spanish entumecido Italian intorpidito German eingeschlafen.
achirdinàdu , pps, agt: acidrinau Definition de achirdinare, acidrinai; fatu chídrinu, tostau, téteru Synonyms e antonyms círdinu, téteru 2. chi dhi fiat cabau unu de cussus tronus tzacarrosus dh'iant agatada morta e acidrinada Translations French engourdi English stiff Spanish rígido Italian irrigidito German steif.
aggrantzídu , agt Definition chi est aggranciu, fatu a cancarrone Synonyms e antonyms acancarronau, aggrammiadu, aggrauncidu, aggurtedhau, istropiadu, rentesu Sentences zughiat sa manu a punzu serradu coment'e aggrantzida Translations French engourdi English numbed Spanish agarrotado Italian rattrappito German verkrampft.
ammoltijàdu , agt Synonyms e antonyms abboltijadu Etymon srd. Translations French engourdi English numb Spanish amortiguado Italian intorpidito German eingeschlafen.
assutzudhíu , agt: atzutzudhiu Definition chi giughet sa tudha de su fritu, afritoriu, o fintzes po timória Synonyms e antonyms altudhidu, aprilutziu, assutzurredhau, atzutzudhau, sfrigiorau Sentences is duas sorres furint atzutzudhias de s'assustru Etymon srd. Translations French transi, engourdi English numbed Spanish aterido Italian intirizzito German erstarrt.
cancaràdu , pps, agt: cancaratu, cancarau, cancurau Definition de cancarare; chi portat sa manu o àteru arremu chentza ndhe pòdere bàlere, chentza fortza, acancarronau; nau de un'arremu fintzes candho est informigau, coment'e dormiu o immarriu de comente fut postu ora meda / trigu, orzu cancaradu = cun s'ispiga dórchida conca a terra Synonyms e antonyms aggrammiadu Sentences lampu, s'iscrossa chi mi at dadu, sa currente, mi at cancaradu sa manu! ◊ ohi, ohi, mi at cancarau totu sa camba! 2. bogadiche su vísciu de pedire e ista cun sas manos cancaradu! ◊ cussu dranghilloi mannu ciai podiat andai a isperdiai, ca no est cancarau! ◊ bai a castiai, ca no portas mancu is cambas cancaradas! ◊ che fui cancurau de su fritu! ◊ nois semus cancaratos dae su fritu, chin su pilu erpilatu ◊ sa vida fut disumana, cancaraos de fritu, chin apititu e gana!◊ portaiaus is cambas cancaradas a fortza de abarrai sétzius in màchina Translations French engourdi, transi English numbed Spanish entumecido, aterido, agarrotado Italian intirizzito, rattrappito German erstarrt, steif.


text:
borriàre , vrb: abborriare Definizione su si pesare a boghes chi faent is àinos Sinonimi e contrari abborrochinare, barroinae, borrare, borrighinare, corrinai, orriare Frasi fit unu finimundhu s'aininu burdellu: sos àinos dae fundhu borriaiant totu (Pealesu) Terminologia scientifica bga Etimo srd. Traduzioni Francese braire Inglese to bray Spagnolo rebuznar Italiano ragliare Tedesco iahen.
corraxinài , vrb: corruxinai, curruxinai Definizione betare unu corrighinu, istare o èssere a corrighinos: si narat de animales (àinu, leone), de su mare e fintzes de sa bentre Sinonimi e contrari abborrochinare, corrighinare, corrinai, orriare Frasi parit unu molenti corraxinendi 2. mi currúxinat sa brenti, mi benit a puntas Terminologia scientifica bga Traduzioni Francese braire, rugir Inglese to bray, to roar Spagnolo rebuznar, rugir Italiano ragliare, ruggire Tedesco iahen, brüllen.
corrighínu , nm: corríginu, corróxinu, corrúxinu, currighinu, currughinu, currúxinu Definizione boghe mescamente de animale (àinu, boe, leone), ma fintzes de gente; murrúngiu de istentinas Sinonimi e contrari borrighinu, borróchinu, corrinu, gridas, irrónchiu, órriu Modi di dire csn: pràngiri a corrúxinu = prànghere a órrios, a corrighinu; currúxinu de prantu = cadha de prantu, prantu a órrios Frasi in campu s'intendhent corrighinos de àinu ◊ dhoi fiant is moentis totu a currighinus ◊ búmbitus e agrónius e iscràmmius e isciarrocus e súrbius e borrocus e currúghinus e cónius 2. s'intendhiat piantu, giuilamentos e corrighinos ◊ si fiat abbrancada apitzus prangendi a corrúxinu 3. custus funt currúxinus de bentri isbuida ◊ iat abboxinau chi pariat unu tiàulu a sfinitzus e a corróxinus de brenti Cognomi e Proverbi prb: currúxinu de mobenti no àrtziat a celu Terminologia scientifica bga Etimo srd. Traduzioni Francese braiment, cri plaintif Inglese bray, cry Spagnolo rebuzno, grito de llanto Italiano ràglio, grida di pianto Tedesco Iahen, Schrei.
corrinàda , nf Definizione su corrinare, corrighinu longu, corrinos a meda: nau a disprétziu, foedhada de ccn. Sinonimi e contrari arroncada 2. bellu no pares a sa corrinada: de cussa boghe nessunu at bisonzu!(B.Doi) Traduzioni Francese braiment Inglese bray, braying Spagnolo rebuzno Italiano ragliàta Tedesco Iahen.
corróchinu , nm: corrónchinu, corróghinu Definizione boghe o tzérriu de animale, de gente, de bentu forte / prànghere a c. = a boghes, a tzérrius Sinonimi e contrari corrinu, múghilu, órriu / boche, intzérriu, irgargu 2. arguai si sa mama no li colliat una frichinia de ite sisiat, ca ispapatabat su bichinau a corróchinos ◊ istronat in sas rocas de granitu su corróghinu mannu de terrore ◊ candho si est segherau de su chi bi fit sutzessu at cumintzau a corrónchinos ◊ cadhos de abba istant a múghidas e a corrónchinos in notes de pore 3. su bentu est a corróchinos che trabu ispojoladu e a órulos, in precas e in trocos Terminologia scientifica bga Etimo srd. Traduzioni Francese braiment, mugissement, hurlement Inglese bray, moo, shout Spagnolo rebuzno, mugido, grito Italiano ràglio, muggito, urlo Tedesco Iahen, Muhen, Schrei.
orriàre , vrb Definizione pesare a corrighinos, fàere sa boghe de s'àinu: nau a disprétziu, foedhare (e po cussu pigare o lassare a unu che burricu) Sinonimi e contrari abborriare, barroinae, borrare, borrighinare, corrinai, irronchiare Etimo srd. Traduzioni Francese braire Inglese to bray Spagnolo rebuznar Italiano ragliare Tedesco iahen.
órriu , nm Definizione sa boghe comente dha faet su molente Sinonimi e contrari bórriu, corrinu, irrónchiu Frasi ammèntadi bene de no ti girare si intendhes un'órriu de àinu! ◊ sos àinos sunt a órrios Cognomi e Proverbi prb: órrios de àinu no intrant a chelu Terminologia scientifica bga Etimo srd. Traduzioni Francese braiment Inglese bray Spagnolo rebuzno Italiano ràglio Tedesco Iahen.


text:
Burgenland
Coordinadas: 47°30′N 16°25′E / 47.5°N 16.416667°E
Artìculu in LSC
S'istadu federadu de Burgenland (in croatu: Gradišće, in ungheresu Őrvidék, in islovenu Gradiščanska) est su Bundesland prus orientale de s'Àustria. Est su prus aparisadu de sa natzione e su chi est istadu istituidu in tempus prus reghente: in su 1921, comente is germanòfonos locales aiant detzìdidu de abrarrare a s'Àustria in logu de s'Ungheria (de chi su Burgenland fiat fintzas a tando parte). Sa capitale est Eisenstadt.
Su Burgenland tenet istèrrida de 3961,80 km² e populatzione de unos 286.120 bividores. Allàcanat in s'uestu cun sa Bàscia Àustria e s'Istìria, in s'estu cun s'Ungheria, in su norti cun s'Islovàchia e in su suc cun s'Islovènia.


text:
albumMessa da RequiemGwyneth Jones, Grace Bumby, Franco Corelli, Ezio Flagello, Los Angeles Phiharmonic Orchestra, Zubin Metha, Italian Festival Orchestra, Anton Guadagono, Dorothy Kirste, Eduardo Di Capua, Ernesto de Curtis, Giacomo Puccini, Giovanni Berrefato, Giuseppe Verdi, Jules Massenet, Paolo Tosti, Pietro Mascagni, Salvatore Cardillo & Umberto Giordano, May 20, 2022 Messa da Requiem
Gwyneth Jones, Grace Bumby, Franco Corelli, Ezio Flagello, Los Angeles Phiharmonic Orchestra, Zubin Metha, Italian Festival Orchestra, Anton Guadagono, Dorothy Kirste, Eduardo Di Capua, Ernesto de Curtis, Giacomo Puccini, Giovanni Berrefato, Giuseppe Verdi, Jules Massenet, Paolo Tosti, Pietro Mascagni, Salvatore Cardillo & Umberto Giordano
Messa da Requiem
Gwyneth Jones, Grace Bumby, Franco Corelli, Ezio Flagello, Los Angeles Phiharmonic Orchestra, Zubin Metha, Italian Festival Orchestra, Anton Guadagono, Dorothy Kirste, Eduardo Di Capua, Ernesto de Curtis, Giacomo Puccini, Giovanni Berrefato, Giuseppe Verdi, Jules Massenet, Paolo Tosti, Pietro Mascagni, Salvatore Cardillo & Umberto Giordano